Hergeirsson-stikk til brennhete Nora Mørk: – Hun hadde seks feilpasninger også
– Ja, det var mye som skjedde utpå der. Det var blanda drops rett og slett. Heldigvis var det mer bra enn dårlig, så jeg får ta med meg det. Jeg er spesielt fornøyd med straffeskytingen, sier Mørk til VG. Mørk fikk ni på VGs børs - enig? Se vår vurdering og gi dine egne poeng her! Hun var høyt og lavt, jublet febrilsk for hvert mål og scoret i alt 11 på 12 skudd. Seks av dem kom fra straffemerket. I tillegg var hun en glimrende servitør, og leverte i alt seks assist. – Men hun hadde seks feilpasninger i første omgang også, poengterte landslagstrener Thorir Hergeirsson overfor TV 2, før han var rask med å legge til: – Jeg er veldig fornøyd med Nora og laget, men vi begynner å spille risikospill litt for tidlig i kampen. Vi må holde henne litt nede noen ganger, smiler Hergeirsson, som sier han fikk rettet opp på risiko-taktene i pausen. Gro Hammerseng-Edin var rykende uenig med Hergeirrsson i kanalens studio. – Jeg synes det er så ufortjent. Hun er den klart beste spilleren i dag og vi er så avhengige av henne. Hun fortjener først og fremst mye ros, sier den tidligere landslagskapteinen.– Hvordan var tenningsnivået ditt i dag, Nora? – Det var bra i dag. Jeg synes alle jentene står fram på en annen måte, og kriger skikkelig. Vi er en vegg der til å begynne med. Det var ordentlig gøy. Mørk fikk også uforbeholden ros av Heidi Løke etter kampslutt. – Nora er uten tvil verdens beste håndballspiller. Det finnes ingen i verden som henne, slår Løke fast overfor VG. Mørk ble også utvist to ganger i første omgang. Se og: Derfor er de private på Instagram Spania yppet seg, men truet aldri Norge virkelig. – Åttedelsfinale er den desidert verste kampen i et mesterskap for en trener, sier Hergeirsson til VG, som mener det er på grunn av de høye ambisjonene både internt i gruppa og fra folk for øvrig. Seieren mandag kveld betyr at Norge ikke har tapt for Spania siden London-OL i 2012. Saken fortsetter under blinkskuddene fra kampen:Nå venter Russland i kvartfinalen onsdag kveld, etter at russerne tok seg videre fra en høydramatisk kamp mot Sør-Korea. De måtte ut i ekstraomganger for å sikre avansement. – Vi gjorde en glimrende kamp i dag. Fortsetter vi sånn, lover det godt. Men Russland blir hakket vanskeligere, mener Stine Bredal Oftedal. Thorir Hergeirsson sa – som vanlig – at det blir femti-femti: – Russland er gode. Vi fikk kjenne litt på de i Møbelringen Cup. Det blir beinhardt, sier treneren. Endelig får Skogrand spille: – Det er en drøm Hør hva Veronica Kristiansen sa til VG etter åttedelsfinalen mot Spania:
(Spania - Norge 23-31) Mye handlet om en heltent Nora Mørk (26) da Norge tok seg videre i VM etter å ha knust Spania i åttedelsfinalen.